Ses Durbanse polisiebeamptes in hof | Nuus24
Ses Durbanse polisiebeamptes in hof
Polisiebeampte in hof ná betoging
Twaalf Valke-lede verskyn in hof
Vyf polisiebeamptes gevonnis vir moord op betogers
Johannesburg – Ses KwaZulu-Natalse polisiebeamptes, wat van 'n reeks misdrywe beskuldig word, is in hegtenis geneem het die onafhanklike polisie-ondersoekdirektoraat (Opod) Vrydag gesê.Die vyf polisiekonstabels en 'n adjudant-offisier was almal lede van die beskerming- sekuriteitspan by die Cavendish-polisiekantoor in KwaZulu-Natal.Hulle is aangekeer in verband met misdrywe waaronder seksuele aanrading, aanranding met die opset om ernstig te beseer en huisbraak. Moses Dlamini, woordvoerder, het gesê die vyf is Donderdag in hegtenis geneem, terwyl 'n sesde verdagte homself Vrydagoggend aan die polisie oorhandig het. "Daar word beweer die verdagtes het een slagoffer met 'n gebreekte besemstok seksueel aangerand. Die slagoffer het verskeie beserings opgedoen." Dlamini sê hulle word ook daarvan beskuldig dat hulle mense in hul huise beroof en dwelms op hul eiendomme geplaas het en hulle dan omkoopgeld vra sodat hulle nie gearresteer word nie. Die mans sal na verwagting Vrydag in die Durban-landdroshof verskyn. – Volg Nuus24 op Twitter.
Lees meer oor: sapd | hof VOLGENDE OP NUUS24X